Anwar Ridhwan

Dato'  **Mohd Anwar Ridhwan** (lahir 5 Ogos 1949) merupakan Sasterawan Negara Malaysia ke-10 dan juga merupakan seorang penulis novel Malaysia. Beliau dilahirkan pada 5 Ogos 1949 dalam keluarga petani berketurunan Melayu Perak yang menetap di Sungai Besar, Selangor. Pada 11 Ogos 2009, beliau diumumkan sebagai Sasterawan Negara Malaysia ke-10 oleh Timbalan Perdana Menteri Malaysia, Tan Sri Muhyiddin Yassin di pejabat beliau yang terletak di Putrajaya.

## Biodata
Anwar Ridhwan adalah seorang sasterawan yang terkemuka dari Malaysia. Nama sebenarnya Dato'  Anuar bin Haji Rethwan dilahirkan di Sabak Bernam, Selangor pada 5 Ogos 1949. Lulusan Sarjana Muda Sastera (1973) dari Universiti Malaya, beliau kemudiannya memperolehi ijazah Sarjana Sastera (1985) dan Ijazah Doktor Falsafah (Ph.D pada tahun 1999) kesemuanya dari Universiti Malaya. Beliau menumpukan kerjayanya di Dewan Bahasa dan Pustaka (DBP) sehinggalah bersara pada tahun 2007 dengan jawatan terakhirnya Pengarah Penerbitan DBP.

## Dunia penulisan
Dalam dunia penulisan beliau terkenal sebagai seorang novelis dan penulis cerpen. Novelnya yang pertama ialah *Hari-hari Terakhir Seorang Seniman* yang memenangi Hadiah Novel Gapena-Yayasan Sabah, 1979. Sebuah lagi novelnya *Arus* (1985) memenangi Hadiah Sastera Malaysia 1984/1985.Antara cerpen karyanya ialah *Perjalanan Terakhir* (1971), *Dunia adalah Sebuah Apartmen* (1973), *Sesudah Perang* (1976) (edisi bahasa Rusia oleh Victor Pogadaev, 1996) dan *Dari Kiev ke Moskova* (1992). Karya beliau yang diilham dan disiapkan di Jepun pada tahun 2001 berjudul *[[Naratif Ogonshoto]]* memenangi Hadiah Sastera Perdana Malaysia 2000/2001. Novel itu dengan judul "Bili i Nebili Ostrovov Ogonsoto" diterbitkan dalam bahasa Rusia (penterjemah  Victor Pogadaev) pada tahun 2006 di Sanct-Petersburg (penerbit Paideia). Dua cerpen Anwar Ridhwan ("Sesudah Perang" dan "Sasaran" ) turut diterjemahkan oleh  Victor Pogadaev juga ke dalam bahasa Rusia.

## Pencapaian
# Hadiah Karya Sastera Malaysia - Cerpen "Perjalanan Terakhir* (1971)
# Hadiah Karya Sastera Malaysia - Cerpen *Dunia Adalah Sebuah Apartmen* (1973)
# Hadiah Karya Sastera Malaysia - Cerpen *Sesudah Perang* (1976)
# Hadiah Karya Sastera Malaysia - Cerpen *Sasaran*, 
# Hadiah Karya Sastera Malaysia - Cerpen *Sahabat* (1982)
# Hadiah Karya Sastera Malaysia - Cerpen *Menjadi Tua* (1983)
# Hadiah Pertama peraduan mengarang novel anjuran Yayasan Sabah dan GAPENA 1 *Hari-hari Terakhir Seorang Seniman* (1979) 
# Hadiah Sastera Malaysia 1984/1985 dengan novel *Arus'' 
# Anugerah Sasterawan Negara ke-10 pada 20 Ogos 2009 oleh Tengku Mizan.

# Hadiah Sastera Majlis Sastera Asia Tenggara (Hadiah MASTERA) ke-3 menerusi karya Novel Naratif Ogonshoto.

## Hasil penulisan
# Minda Melayu / penyelenggara Anwar Ridhwan. : DBP, 2005.	 
# Ahmad Zul Ibrahim Bin Abdul Muji (Seorang Pakar ICT No4): DBP ; 2017.
# Tales of Ogonshoto/ Anwar Ridhwan.: terjemahan oleh Solehah Ishak : DBP, 2004	 
# Haji Murat / Leo Tolstoy ; penterjemah Victor Pogadaev ; Suntingan, Anwar Ridhwan. : DBP, 2001.	 
# Jati diri pasca Asas 50 : DBP, 1999.	 
# Hari-hari terakhir seorang seniman ; bacaan Baharuddin Hj. Omar : DBP, 1996.	 
# Sinaran permata / diselenggarakan oleh Anwar Ridhwan ; Rahman Shaari: DBP, 1995.	 
# Suara kemanusian = the voice of humanity / diselenggarakan oleh Ahmad Sebi Bakar, Anwar Ridhwan ; diterjemahkan ke Bahasa Inggeris oleh S. Jaafar Husin : DBP, 1994
# After the war and other stories / Anwar Ridhwan , Terjemahan,Adibah Amin.: DBP, 1991.	 
# Kurik kundi merah saga : kumpulan pantun lisan Melayu / penasihat Anwar Ridhwan, Safian Hussin ; Mohd. Thani Ahmad dll,: DBP, 1990.	 
# Sangkar : Kumpulan 22 buah cerpen. : DBP, 1986.	 
# Sudut pandangan dalam cereka : DBP, 1985.	 
# The last days of an artist / Anwar Ridhwan ; Terjemahan oleh Harry Aveling,: DBP, 1982.	  
# Utara : antologi cerpen pilihan penulis. : DBP, 1982.	 
# Kuntum pertiwi / Anwar Ridhwan & Rahman Shaari.: DBP, 1982.	 
# Di sekitar pemikiran kesusasteraan Malaysia, 1957-1972 / diselenggarakan oleh Anwar Ridhwan. : DBP, 1981.	 
# Kamus nama samaran dan nama pena / disusun oleh Anwar Ridhwan dan Sarah Sadon. : DBP, 1979.	 
# Parasit : kumpulan cerpen 1971-74 : DBP, 1976.	 
# Kuntum pertiwi buku 3.
# Penasihat editorial. Victor Pogadaev. Kamus Rusia-Melayu, Melayu-Rusia. Seri Kembangan: Minda, 2013, 778 hlm. ISBN 978-967-0544-00-7.

## Penilaian
"Kemunculan Naratif Ogonshoto menyerlahkan lagi kewibawaan Dr Anwar Ridhwan dalam menggarapkan persoalan nilai kemanusiaan dan konsep demokrasi yang menjadi amat relatif dalam kehidupan pascamoden selain menonjolkan ketrampilan dalam gaya pengolahan' - Dr Victor Pogadaev.

## Rujukan